text: Røver truede med hammer
  06 juni 2011 kl. 06.43
  En udlænding truede sig søndag eftermiddag til et mindre pengebeløb hos Skansebageriet i Fredericia med et usædvanligt våben: En hammer.
  Røveriet skete kl. 15.51 hos bageren på Skansevej i Fredericia.
  Røveren var en mørklødet mand, som var iført en grå trøje, cowboubukser og en sort kasket på hovedet. Han bar solbriller under røveriet.
  Bagefter løb han ad Skansevej mod Indre Ringvej. Her blev han samlet op af en mørk VW Golf-lignende bil.
  